CELEX: 22007D0122
Language: hr
Date: 2007-09-28 00:00:00
Title: Odluka Zajedničkog odbora EGP-a br. 122/2007 od 28. rujna 2007. o izmjeni Priloga XIII. (Promet) Sporazumu o EGP-u

11/Sv. 048
            
            
               HR
            
            
               Službeni list Europske unije
            
            
               69
            
         22007D0122
   
               L 047/47
            
            
               SLUŽBENI LIST EUROPSKE UNIJE
            
            
               28.09.2007.
            
         
      ODLUKA ZAJEDNIČKOG ODBORA EGP-a
   br. 122/2007
   od 28. rujna 2007.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 91/2007 od 6. srpnja 2007. (1)
               
            
         
               (2)
            
            
               Uredbu (EZ) br. 1107/2006 Europskog parlamenta i Vijeća od 5. srpnja 2006. o pravima osoba s invaliditetom i osoba smanjene pokretljivosti u zračnom prijevozu (2) treba unijeti u Sporazum.
            
         
               (3)
            
            
               Treba uzeti u obzir vrlo malo državno područje Lihtenštajna i njegovu posebnu geografsku strukturu te činjenicu da se usluge zračnog prometa pružaju u iznimno ograničenom opsegu.
            
         
               (4)
            
            
               Treba uzeti u obzir cjelokupan zračni promet u Lihtenštajnu i činjenicu da ne postoje usluge redovnoga međunarodnog zračnog prometa u Lihtenštajn ili iz Lihtenštajna te da infrastruktura za civilno zrakoplovstvo u Lihtenštajnu ima samo jedan helidrom,
            
         ODLUČIO JE:
   Članak 1.
   Iza točke 68ab (Uredba (EZ) br. 261/2004 Europskog parlamenta i Vijeća) u Prilogu XIII. Sporazumu umeće se sljedeća točka:
   
      
                  „68ac.
               
               
                  
                     32006 R 1107: Uredba (EZ) br. 1107/2006 Europskog parlamenta i Vijeća od 5. srpnja 2006. o pravima osoba s invaliditetom i osoba smanjene pokretljivosti u zračnom prijevozu (SL L 204, 26.7.2006., str. 1.).
                  Odredbe Uredbe, za potrebe ovog Sporazuma, sadrže sljedeću prilagodbu:
                  Mjere utvrđene ovom Uredbom ne primjenjuju se na postojeću infrastrukturu civilnog zrakoplovstva unutar državnog područja Lihtenštajna.”
               
            
   Članak 2.
   Tekst Uredbe (EZ) br. 1107/2006 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 29. rujna 2007. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 28. rujna 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 328, 13.12.2007., str. 40.
   
      (2)  SL L 204, 26.7.2006., str. 1.
   
      (3)  Ustavni zahtjevi nisu navedeni.